《投老归田承敬则陈兄有诗见寄依韵奉答》
元代·刘崧

京阙辞荣慨暮年，解缨归濯武山泉。倦鸿敛翼青霄上，啼鸟伤心白发边。

拟注丹经寻故检，欲参道帙校真诠。看花载酒双溪曲，可得重来独惘然。

作者简介：（1321—1381）元末明初江西泰和人，原名楚，字子高。洪武三年举经明行修，授兵部职方司郎中，迁北平按察司副使。坐事谪输作，寻放归。十三年召拜礼部侍郎，擢吏部尚书。寻致仕归。次年，复征为国子司业，卒于官。谥恭介。博学工诗，江西人宗之为西江派。有《北平八府志》、《槎翁诗文集》、《职方集》。